**Z á p i s n i c a**

**zo zasadnutia Obecného zastupiteľstva Obce Štefanov,**

**konaného dňa 17.10.2016**

Prítomní: starosta obce – Rudolf Polák

poslanci – Marián Andel

Jozef Cvečka

Vladimír Čech

František Chudý

Mgr. Dana Burdová

Marek Okasa

ospravedlnený poslanec : Ing. Ladislav Buček, Patrik Černý, Lívia Včelková

Zapisovateľka: Jarmila Klimešová

Overovatelia zápisnice: Marián Andel

František Chudý

**Program:**

1. **Otvorenie zasadnutia**
2. **Určenie zapisovateľa a overovateľov zápisnice**
3. **Schválenie programu zasadnutia obecného zastupiteľstva**
4. **Kontrola uznesení**
5. **Ihrisko a jeho oplotenie, navýšenie úveru.**
6. **Dodatok č.1 k VZN č. 7/2013**
7. **Rôzne**

**K bodu 1**

**Otvorenie zasadnutia.**

Starosta obce Rudolf Polák privítal prítomných poslancov. Zo zasadnutia sa z pracovných dôvodov ospravedlnili poslanci Ing. Ladislav Buček, Patrik Černý a Lívia Včelková. Starosta skonštatoval, že OZ je uznášania schopné.

**K bodu 2**

**Určenie zapisovateľa a overovateľov zápisnice.**

Za zapisovateľa určil starosta obce Jarmilu Klimešová a za overovateľov zápisnice určil Mariána Andela a Františka Chudého.

**K bodu 3**

**Schválenie programu zasadnutia obecného zastupiteľstva.**

Starosta prečítal návrh programu zasadnutia obecného zastupiteľstva, za ktorý hlasovalo 6 poslancov.

**K bodu 4**

**Kontrola uznesení**

Jaroslava Čechová prečítala kontrolu uznesení zo zasadnutia obecného zastupiteľstva zo dňa 27.09.2016.

**K bodu 5**

**Ihrisko a jeho oplotenie, navýšenie úveru.**

Starosta informoval prítomných, o možných variantoch oplotenia ihriska v časti od základnej školy. Ako najlepšia možnosť z hľadiska bezpečnosti ale i finančných nákladov sa ukázalo oplotenie ihriska veľkoplošnými panelmi rozmerov 1800/1500/3000 mm, osadenými na kameňový 35 cm hlboký a 1,8 m široký základ. Výška oplotenia bude 3 metre a bude zavezené z ihriskovej strany stavebnou sutinou a hlinou.

Pán starosta vyzval poslancov na hlasovanie či sa má byť vykonané takéto oplotenie ihriska.

Hlasovanie

Hlasovanie:

Za: 6 poslancov Proti: 0 Zdržal sa: 0

Obecné zastupiteľstvo v Štefanove schvaľuje oplotenie ihriska betónovými panelmi.

Pán starosta informoval poslancov o výške finančných prostriedkov, ktoré zostali obci na dofinancovanie investičného projektu futbalového ihriska. Nakoľko poslanci rozhodli, že sa dorobí na ihrisku i betónové oplotenie, aby bola táto stavba kompletne dokončená, požiadal starosta poslancov o hlasovanie za navýšenie úveru čerpaného od Prima banky Slovensko o 25 000 Eur.

Hlasovanie:

Za: 6 poslancov Proti: 0 Zdržal sa: 0

Obecné zastupiteľstvo v Štefanove schvaľuje navýšenie úveru č.14/001/16 o čiastku 25 000 EUR poskytnutého zo strany Prima banky Slovensko, a.s. na investičnú akciu „ Futbalové ihrisko – šatne“ .

**K bodu 6**

**Dodatok č.1 k VZN č. 7/2013 o zásadách prideľovania nájomných bytov v obci Štefanov**

Pán starosta oboznámil prítomných s návrhom Dodatku č. 1 k VZN č. 7/2013 o zásadách prideľovania nájomných bytov v obci Štefanov.

Hlasovanie:

Za: 6 poslancov Proti: 0 Zdržal sa: 0

Obecné zastupiteľstvo v Štefanove schvaľuje Dodatok č. 1 k VZN č. 7/2016. Dodatok je platný od 1.11.2016.

Na základe dodatku č. 1 k VZN č. 7/2013 bola nájomníkom v bytovom dome č. 520 upravená výška nájomného podľa § 18 odst. 2 zákona č. 443/2010 Z.z. v znení neskorších predpisov. Tento odstavec upravuje výšku tvorby fondu oprav.

Hlasovanie:

Za: 6 poslancov Proti: 0 Zdržal sa: 0

Obecné zastupiteľstvo v Štefanove schvaľuje výšku nájomného v bytovom dome č. 520.

**K bodu 7**

**Rôzne**

Pán starosta prečítal sťažnosť, ktorú na obecný úrad podali Gabriela Poláková a Martin Polák bytom Štefanov č. 513. Manželia Polákoví bývajú v byte nad pánom Michalom Ovečkom, ktorý ich ustavične ruší búchaním a hlučnou hudbou, čím im znepríjemňuje život v tomto byte. Keďže už viackrát pána Ovečku upozorňovali, no tento problém sa nevyriešil, požiadali o riešenie tejto situácie obecné zastupiteľstvo.

Pán starosta pozval na Obecné zastupiteľstvo p. Michala Ovečku aj manželov Polákovcov a ďalších susedov manželov Lukáčovcov, aby si poslanci vypočuli názory jednej i druhej strany.

Po prečítaní sťažnosti reagoval pán Ovečka, že dieťa manželov Polákovcov ho neustále obťažuje búchaním a oni to neriešia, preto pán Ovečka reaguje tým, že búcha a púšťa hudbu. Pani Poláková na to reagovala, že búcha i keď oni nie sú doma a tak isto púšťa hlasitú hudbu pričom uviedla niekoľko príkladov, kedy sa toto malo udiať, čo odsúhlasili i susedia Lukáčoví. Pán Ovečka sa bránil, že v jeho byte je vysoká hlučnosť, ktorú mu spôsobujú obyvatelia bytov nad ním a on búchaním len reaguje na správanie sa susedov. Poslanci i pán starosta sa snažili vysvetliť, že obyvatelia žijúci v bytovom dome musia počítať s tým, že budú počuť aj primeraný hluk od susedov. Odporučili p. Ovečkovi, aby prehodnotil svoje konanie, aby sa situácia v bytovom dome upokojila. Ak sa bude opakovať narúšanie spoločného nažívania , bude pán starosta nútený riešiť túto situáciu vypovedaním nájomnej zmluvy z bytu p. Ovečku.

Zapisovateľ:

Jarmila Klimešová .................................................

Overovatelia zápisnice:

Marián Andel ..................................................

František Chudý ..................................................

Rudolf Polák

starosta obce

**U Z N E S E N I A**

**zo zasadnutia Obecného zastupiteľstva obce Štefanov,**

**zo dňa 17.10.2016**

**Uznesenie č.89/2016**

Obecné zastupiteľstvo v Štefanove schvaľuje oplotenie ihriska betónovými panelmi.

Hlasovanie:

Za: 6 poslancov Proti: 0 Zdržal sa: 0

**Uznesenie č. 90/2016**

Obecné zastupiteľstvo v Štefanove schvaľuje navýšenie úveru č.14/001/16 o čiastku 25 000 EUR poskytnutého zo strany Prima banky Slovensko, a.s. na investičnú akciu „ Futbalové ihrisko – šatne“ .

Hlasovanie:

Za: 6 poslancov Proti: 0 Zdržal sa: 0

**Uznesenie č. 91/2016**

Obecné zastupiteľstvo v Štefanove schvaľuje Dodatok č. 1 k VZN č. 7/2016. Dodatok je platný od 1.11.2016.

Hlasovanie:

Za: 6 poslancov Proti: 0 Zdržal sa: 0

**Uznesenie č. 92/2016**

Obecné zastupiteľstvo v Štefanove schvaľuje výšku nájomného v bytovom dome č. 520.

Hlasovanie:

Za: 6 poslancov Proti: 0 Zdržal sa: 0